b'\n_START_ARTICLE_\nArezzo (pokrajina)\n_START_SECTION_\nZgodovinske zanimivosti\n_START_PARAGRAPH_\nV srednjem veku so bili \xc5\xa1kofje normalno lastniki velikih posestev in celo mest, kar jim je dajalo popolno oblast nad prebivalci. Dejansko stanje je privedlo do tega, da so se za\xc4\x8deli \xc5\xa1kofje smatrati za fevdalce in so si zato prila\xc5\xa1\xc4\x8dali plemi\xc5\xa1ke nazive, navadno grofovskega. Prvi, ki se je leta 1053 proglasil za grofa, je bil \xc5\xa1kof Arnaldo iz mesta Arezzo, kateremu je podelil privilegij Henrik III. Salijec. Zaradi tega je bil \xc5\xa1kof grof naravnost cesarjev vazal, torej odgovoren samo cesarju in ne Toskanskemu markizu, ki je predstavljal "vmesno stopnjo" v lokalnem fevdalnem sistemu. Skoraj absolutna oblast aretinskih \xc5\xa1kofov grofov je trajala pribli\xc5\xbeno sto let. Zadnji, ki se je imenoval grofa, je bil \xc5\xa1kof Girolamo (1142 - 1175), ki se je \xc5\xbee moral braniti pred mo\xc4\x8djo aretinske komune. Toda prevzem grofovskega naslova je bila \xc5\xbee zelo raz\xc5\xa1irjena navada na vsem polotoku, kar je med drugim privedlo do bojev za investituro.'